অসমৰ বাবে আজিৰ এটা সুখবৰ যে ৰাজ্যখনৰ দুগৰাকীকৈ বিশিষ্ট সাহিত্যিকে সাহিত্য অকাডেমি বঁটা লাভ কৰিছে। অসমীয়া ভাষাৰ শিতানত অসমৰ বিশিষ্ট ঔপন্যাসিক জয়ন্ত মাধৱ বৰাই এই বছৰৰ সাহিত্য অকাডেমি বঁটা পোৱাৰ লগতে ড০ ৰীতা বড়োৱে বড়ো ভাষাৰ শিতানত সাহিত্য অকাডেমি বঁটা লাভ কৰিছে। ড০ বড়োৱে তেওঁৰ বড়ো ভাষাত লিখা উপন্যাস থুইছাম (Thwisam) নামৰ উপন্যাসখনৰ বাবে এই বঁটা লাভ কৰিছে বুলি এটা সূত্ৰই জানিবলৈ দিছে।
সাহিত্য অকাডেমি বঁটা প্ৰাপক ড০ ৰীতা বড়ো।
উল্লেখযোগ্য যে বঁটা প্ৰাপক ড০ বড়ো ওদালগুৰিৰ টংলা মহাবিদ্যালয় বড়ো সাহিত্যৰ অধ্যাপিকা। তেওঁ আন এখন উপন্যাস লিখাৰ কামত ব্যস্ত থকা বুলিও জানিবলৈ দিয়ে। ইয়াৰ পূৰ্বেও ৰীতা বড়োৱে ওদালগুৰি বড়ো সাহিত্য সভাৰ পৰা মংগল চন্দ্ৰী ব্ৰহ্ম বঁটা লাভ কৰিছিল। ড০ বড়োৰ অকাডেমি বঁটা পোৱা উপন্যাসখন যোৱা ২০১৪ চনত প্ৰকাশ হৈ ওলাইছিল। তেওঁ আন তিনিখন উপন্যাসো লিখা বুলি জানিব পাৰি।
ড০ ৰীতা বড়োৰ জন্ম হৈছিল ১৯৭৫ চনৰ ২৮ আগষ্টত আৰু তেওঁ টংলা গাৰ্লছ হাই স্কুলৰ পৰা শিক্ষা লৈ টংলা মহাবিদ্যালয়ৰ পৰা স্নাতক ডিগ্ৰী লয়। তেওঁ অসমীয়া আৰু বড়ো দুয়োটা ভাষাতে স্নাতকোত্তৰ ডিগ্ৰী লৈছে।
লাচিতলৈ সন্মান, নে অপমান?
খাবলৈ দিয়াৰ পইচা নথকাৰ বাবেই নিজৰ কান্দি থকা ২ বছৰীয়া কন্যাক হত্যা অভিযন্তাৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
